
FR. JOZO, 
po milosti Božjoj i sv. Apostolske Stolice biskup banjalučki. 


Velečasnoj braći svećenicima i svim vjernicima banjalučke 
biskupije pozdrav, mir i blagoslov od BogsaOca i Gospođina 
Našega Isusa Krista 


- 


Jedan pisac 15. vijeka reče, da od obitelji zavisi sreća 
i blagoslov, prokletstvo i .propast jednog naroda. I pravo reče! 
Povjest nam čovječanstva svjedoči, da je uvijek napredak ili 
nazadak naroda bio u uskoj vezi s porodičnim životom. :Poro- 
dica je temelj i podloga, na kojoj počiva narod. Što je korjen 
stablu. to je porodica za društvo, za narod, za državu. 

Ja ovo iznosim, predragi vjernici, jer je velika sila. zala, 
što danas tište narode i države i hitnu pomoć traže. Ljudi su se 
u svojoj bezbožnosti i oholosti odmetnuli od Boga i tako da- 
leko pošli, da zabacuju ugled Božanskoga prava ne samo u svo- 
jim zakonima, uredbama i upravi, već hoće još, da svaki uticaj 
svete vjere i Crkve odstrane iz škole, iz društva i javnog ži- 
vota; hoće, da Gosp. našeg Isusa Krista istisnu iz srca ljudi, te 
ako bi bilo moguće i sa zemlje otjeraju. Posljedica ove bezboš- 
nosti jesu, nesloga i mržnje, te trvenja i nemiri među naro- 
dima; neobuzdana pohlepa za novcem i bogatstvom, i sjetilnim 
uživanjima, kao da bi to bio jedini cilj ljudima. A što povećaje 
zlo i propast pospješuje, jest to, što je pokvarenost duboko -a- 
hvatila porodični život, a mladež osobito. 


Ovim velikim nevoljama i ranama ljudskog društva može 
samo obitelj donijeti lijek i poboljšanje, ali obitelj proniknuta 
duhom kršćanskim, obitelj, koja vjerno prianja uz Isusa i živi 
po njegovim svetim zapovijedima. 

Obitelj je stara kao i čovječanstvo. Ona je od Boga. On 
joj je temelje udario, kad je stvorio prvog čovjeka i prvu ženu, 


ađ 


te ih zdrušio. da »budu dvoje u jednom tijelu«.!". On ju je 

i blagoslovio, i postavio joj zadaću, da bude posrednica svega 

ljudskog života: naravnog i vrhunaravnog: »Rastite 1 množite 
sc? A kad sagriješiše naši praroditelji i Bog ih istjera iz raja 
—emaljskoga. u svojoj dobroti dade On drugi raj djeci Adamo- 
voj: postavi im kolijevku u krilu porodice. I u onim riječima, 
kojima (Stvoritelj) izreče kaznu nad našim praroditeljima: »U 
znoju lica svoga jesti ćeš kruh svoj« i »U bolima rađat ćeš 
djecu svoju«u krije se ujedno i veliki blagoslov; jer briga i 
trud oca. da uzdrži svoju porodicu, i boli matere stvoriše one 
najčvršće i najtjesnije veze, koje vežu među sobom članove 
porodice. 

Kako nas uči sv. Pismo, a i povjest nam roda ljudskog 
to potvrđuje, iz jedne obitelji nastale su sredne obitelji, a iz 
ovih općine i narodi: jer narodi nisu ništa drugo nego skup 
srodnik obitelji. Iz ovog vidite. od kolikog je zamašaja i važ- 
nosti obitelj za narod: jer obitelj daje članove društvu i narodu, 
i gdje je zdrava obitelj ondje je zdrav i narod. Tu važnost 
obitelji još ćemo bolje upoznati, ako promotrimo onaj uzvišeni 
zadatak. što ga je Providnost opredijelila obitelji. 

Prva i najsvetija zadaća obitelji jest: odgoj djece. Rodi- 
telji u svjetlu vjere moraju znati, da su djeca najveći blago- 
slov, kojim je Bog blagoslovio njihovu vezu, najdragocjeniji 
Har i biser Svevišnjega. Bog im je djecu dao, jer je On, koji im 
je tako lijepo tijelo umijesio i učinio; On je. koji je stvorio 
neumrlu dušu i udahnuo ju u dijete. Prema tome to su djeca 
Božja. a roditelji su samo oruđe, kojim se je Bog poslužio, da 
stvori dijete. Vi ste. oci i majke. samo čuvari djece od Boga 
postavljeni. Bog vam je djecu povjerio, da Mu ih čuvate, da 
se za njih brinete i tako ih uzgojite, da oni jednom dođu 
k Njemu. Ocu svome nebeskom. 

Roditelji su dužni, da se pobrinu i za dobro vremenito 
svoje djece. Tako su dužni paziti na zdravlje djece, da se tje- 
lesno i duševno razvijaju i jačaju. Zato se moraju čuvati i 
klonuti svega, što bi moglo biti štetno po zdravlje njihove 
djece: moraju se čuvati strasti, razudanosti, pijanstva, jer njiho- 
ve bolesti i pogreške prelaze i na djecu. U nas je velik po- 
mor djece, a to dolazi odtale, što matere slabo paze na zdrav“ 


, Mojs. 2 24. 
2 Mojs. 1, 28. 
2 Ibid. 5, 16-19, 

lje djece, dok su malena: djeca treba da imadu dovoljno hrane, 
da nisu gladna, da su dobro odjevena i zaštićena proti studeni; 
osim toga i u kući valja da vlada čistoća, da su sobe čistq 
i zračne. Siromaštvo ne priječi, da bude kućica čista i uredna, 
a dječica odjevena i oprana. Čistoća je pola zdravlja. ,—  Na- 
dalje dužni su roditelji, da radom zaslužuju svojoj djeci svagda- 
nji kruh i sve, što im je potrebito za život. Kako teško griješe 
oni ocevi, koji sve, što zasluže preko nedelje, popiju i potroše, 
a žena kod kuće sa sitnom djecom gladuje! Dužni su se bri- 
nuti i za budućnost djece; moraju im osigurati život, pa ako 
ih ne mogu iškolati, a ono se valja pobrinuti, da dijete izući 
koji zanat, kako će moći kao čestit sin svoga naroda pošteno 
živjeti u onom staležu i zvanju, za koji volju ima. Vi ne 
imate blaga ni imanja, da djeci svojoj ostavite bogatu baštinu, 
s toga nastojte, da ih tako uzgojite, da budu dobra djeca svoje 
sv. Crkve, te čestiti, svjesni i valjani sinovi svoga hrvatskog 
naroda. 

Ipak glavna briga roditelja mora biti: duševno dobro 
djece, njihovo vječno spasenje, pa s toga da ih brižno, u strahu 
Božjem odgoje. Time najbolje skrbe za njihovu vremenitu i 
vječnu sreću. Okrunjeni prorok veli: ,,Bio sam mlad i ostario 
i nisam nikad vidio, da je koji pravednik bio ostavljen".i.» 

A vi ste, kršćanske majke, u prvom redu dužne, da uzga- 
jate djecu, jer ona prve godine svoga života provode na vašem 
krilu. Kao što je materinstvo najviše dostojanstvo žene, tako 
je i odgajanje djece vaša najsvetija dužnost. Bog čineći. vas 


. majkama združuje vas sa sobom u stvaranju, pa ste sudionice 


onoga djetet a koje jedino Njemu pripada.; vi postajete pomoć- 
nice Njegove Providnosti. Eto zašto taj sjajni vijenac materin- 
stva, koji vas resi, nameće štovanje prema vama. Materinstvo 
je uzvišeno! Ali zato su velike i svete dužnosti majke. To je, 
što vi matere ne smijete nikada s pameti svrgnuti. = Dale ste 
život djetetu; nije to svel Morate i odgojiti to svoje dijete; 
to jest: razviti njegove sposobnosti pameti i srca, te ih upraviti 
gori k Bogu. Bog, koji vas je uzvisio do te časti, traši od 
vas, da Mu privedete, uzdignete one malene stvorove, da u nji- 
ma sjaje i iz njih prodire zraka Božanstva, što je utisnuta 
u njihovim nevinim dušama. Recite same sebi: ovo dijete svet 
je zalog, sveta pohrana, dijete to Božje je; red .mi je, da vjer- 
no višim ovu službu i posvetim se s najvećim nastojanjem, da 
1 Psal 56, 25, 

bi se u ovom malenom stvorenju ispunilć sve osnove Božje. 
Kako je veliko i sveto, matere. vaše zvanje! Ali morate misliti 
i nato i protrnuti, da je pakao pun duša plemenitih, ali koje 
nisu imale kršćanskog odgoja, a tome su krive matere, koje se 
nisu brinule, da ih uzgoje za Boga. ' 
Ne ima uzvišenijeg djela od uzgajanja djece. Mi se 
divimo remek-djelima velikih umjetnika n. pr. kipu Mojsijinu, 
što ga je izradio glasoviti Mikelangelo; divimo se nedostiživoj 
ljepoti slika Rafaelovih n. p. Preobraženju Isusovom; ali ipak 
te umjetnike i njihova prekrasna djela nadilazi jedna siromašna 
mati. koja svoju djecu uzgaja u strahu Božjem; jer ona od 
onili malenih stvorova čini žive slike Sina Božjega. Ona može 
punim pravo reči ono što je reko sv. Pavao pisući kršćanima 
u Galaciji: Dječice moja, koju ja opet s mukom rađam dokle 
obličje Kristovo ne postane u vama. !' Mati. djecu  dvo- 
struko rađa tjelesno ljudskom društvu, i duhovno za nebo — 
baštiništvu Kristovu. — Ona može većim razlogom reći 
nego onaj umjetnik — slikam za vječnost. S toga pravo reče jedan 
pisac: — Tarchetti — Jedna mati nije više žena, ona je uvijek  sve- 
tica. Mati obitelji neizrecivo je zaslužna pred Bogom, Crkvom 
i ljudima. S dobrom majkom obitelji ništa se na svijetu ne da 
isporediti. 
: I niko ne može dati djetetu odgoja kao mati. Mati i 
dijete se najbolje razumiju. Bog je utisnuo u srce matere sve 
sklonosti i vrline za njezino uzvišeno zvanje, a nada sve onu 


najnježniju (i nedokučivu ljutav. Krjeposna mati pozna vrijed- - 


nost duša svoje dječice, zna, da su one otkupljene neprocijenje- 
nom Krvlju Isusovom, te shvača važnost i prostranost zauzi- 
manja što joj Bog nalaže prema njima. Znade, da nisu ona 
duše njoj povjerene za drugo, nego da ih učini dobrim i krje- 
posnim kršćanima, koji će slaviti i ispovijedati Njegovo sveto 
Ime pred ljudima na zemlji, a poslije na vijeke uživati Ga 
i slaviti s anđelima na nebu. Tom istinom proniknuta dobra 
majka sva je u brizi, kako da sačuva svoju djecu od utrova 
zala. I kao zabrinuta mati ona se svim služi: sad ljubežljivim, 
žiječima, sad slatkim poukama i dobrim savjetima, sad opet i 
ozbiljnim opomenama. A kad sve to ne koristi, onda ona go- 
vori svojim suzama, a tima se ni najtvrđe i najokorelije srce 


! Gal; 4,19. 

sina i kćeske ne može oprijeti. Nitko ne zna puteva co stca 
djetetu kao mati. Zato pravo reče jedan pisac: »Jedna dobra 
mati vrijedi sto učitelja«! Mati je zrcalo, koje narav, uvijek 
providna. nikad ne uskraćuje djeci. Ono, što mati usadi, ne 
iščezava tako lako. »Ja bi bio postao bezvjerac«, piše eagleski 
naučenjak Randolph, da mi nije ostala neka uspomena onih 
dana, kad je moja pokojna majka običavala moje sklopljene 
ručice uzeti u svoje ruke, dok sam klečo pred njezinim kolje- 
nima, te me učila opetovati one riječi: Oče naš, koji jesi na 
nebesima... Dobra mati najljepše je djelo naravi i milosti, dobro, 
što se najviše želiti može. : 

Pa ipak imade ljudi, imade i država. koji bi htjeli. da 
dijete istrgnu iz krila obitelji, iz krila materina. pa da mu 
oni dadu uzgoj bez vjere i bez Boga! 
"" Odgoj djece pripada obitelji, to pravo njoj je tako prirođeno, 
da joj ga nitko otuđiti ne može; ono je, kako to prekasno 
razlaže sv. Otac Pijo XI. u svojoj divnoj Okružnici o Kgš- 
ćanskom uzgoju mladeži starije od svakog građanskog društva 
i države i s toga nepovredivo bilo od koje zemaljske vlasti. 
»Očinska je vlast takove prirode«, veli Papa Leo XIII.«, »da 
je ćržave ne može ukinuti ni prisvojiti, jer imade isto zajeđ- 
ničko počelo kao i sam život čovječanstva«. I opet. isti 
veliki Papa kaže :  »Roditelji imadu od prirode pravo na 
odgoj djece, a još k tome dužnost, da i odgoj i pouka djeteta 
bude u skladu sa svrhom, za koju su po Božjem dobročinstvu 
dobili djecu. Zato se roditelji moraju trsiti i ozbiljno nastojati, 
da :zapriječe u tom predmetu svaki napadaj i na svaki način 
osiguraju, da njima vlast ostane, da uzmognu djecu kako treba 
kršćanski odgajati, a osobito im je dužnost priječiti pristup u 
one škole, u kojima je pogibelj, da piju žalosni otrov bez- 
boštva. A ta uzgojna dužiost obitelji ne obuhvaća samo vjerski 
i ćudoredni uzgoj. već jednako tjelesni i građanski, u koliko 
su u vezi s vjerom i ćudoređem«. 

Crkvi također »na najodličniji način pripada odgoj djece 
i riladeži i to s dva naslova vrhunaravnoga reda, .koje je sam 
Bug podijelio isključivo samo njoj i koji s toga na svaki način 
nadvisuju svaki drugi naslov naravnoga reda. Prvi je na- 

slov u njezinoj izričitoj zadaći i vrhovnoj učiteljskoj vlasti, 
koju joj je dao Božanski Utemeljitelj. »Dana mi je sva vlast 
na nebu i na zemlji; idite dakle i naučavajte sve narode kr3 
steći ih u ime Oca i Sina i Duha svetoga; učeći ih, da drže 

re, što sam vam zapovijedio. I evo ja sam s vama u sva 
dane do svršetka svijeta«. (Mat. 28, 18—20.) Tomu je učitelj- 
stvu Krist podijelio nepogrešivost zajedno s nalogom, da nauča- 
va njegovu nauku. S toga je Crkvu njezin Božanski Začetnik 
osnovao kao stup i temelj istine, da naučava ljude Božansku 
vjeru i da čuva čitav i nepovrijeđen poklad, koji joj je povje- 
ren, te vodi i upućuje ljude i njihova udruženja i. djela na 
čistoću ćudoređa i neokaljanost života u duhu objavljene nauke. 
Drugi je naslov svrhunaravno materinstvo, po kojem Crkva, 
neokaljana Isusova Zaručnica, rađa odhranjuje i odgaja duše 
u božanskom životu milosti sa svojim sakramentima i svojim 
naučavanjem. S toga punim pravom tvrdi sv. Augustin: Ne će 
imati Boga za Oca onaj, koji odbija. Crkvu da .mu .bude 
majka.« »Ona imade nadalje neotudjivo pravo i dužnost, kojoj 
se ne može oteti, da nadzire sav odgoj svoje djece vjernika, 
bilo u kojoj ustanovi, javnoj ili zasebnoj, i to ne samo u po: 
gledu vjerske pouke, koja se ondje predaje, nego i,u pogledu 
svake druge znanosti i odredaba, u koliko stoje u vezi _s vje- 
rom i ćudoređem.« Ovako sv. Otac Pijo XI. u svojoj gore 
navedenoj Okružnici. : 

»Odgoj u nekoj mjeri pripada i državi. Dvostruka je za- 
daća građanske vlasti, koja leži u državi, da štiti i pomaže 
obitelj pri uzgoju djece i da taj uzgoj pomaže; .»ali ne da 
pravo obitelji prisvoji ili se čak postavi na mjesto obitelji i po- 
jedinca«. Kad nedostaje rad roditelja bilo poradi njihove nemoći 
ili nesposobnosti ili nedostojnosti, država ima pravo ili bolje 
đužnost, da djecu uzme u zaštitu, da nadopuni nedostatke, (te 
da se zgodnim sredstvima pobrine za odgoj djece, ali uvijek u 
skladu s pravima djece i sa svrhunaravskim pravom Crkve, 
S toga je njezina dužnost, da »u svojim zakonima zaštićuje ,sta- 
rije pravo obitelji na kršćanski odgoj djece, dosljedno joj ije 
dužnost, da poštuje vrhunaravno pravo Crkve na takav kršćan- 
ski odgoj«. Dužnost je države također, da »suglasno s .pravi- 
lima zdravog razuma i vjere štiti vjerski i ćudoredni odgoj 
mladeži uklanjajući javne uzroke, koji su mu oprečni«. 

eta treba početi iz malena. Istina, dijete u 


početku ne osjeća ništa, ali se ipak neosjetljivo uvlači u nje- 
o njega zbiva. S toga pobožna 


govo srce sve ono, što se ok  Foda 
imati valja da od prvoga dana počme uzgajati svoje dijete. a. 
ireba da mu prve poglede, čim dijete počne osjećati, obraća 
k Bogu; treba, da ju dijete često vidi sklopljenih .ruku uz ko- 
lijevku, da mu često sama sklapa ručice, te da ga svaki put 
prekrsti, u početku svojom rukom, a poslije njegovom; neka svaki 
e Isusovo i Marijino, pa ga tako pripravi, 
du Isus i Marija. Zarana treba dijete 
pa mu govoriti o Bogu, Ocu na- 
Mariji, majci Božjoj i na- 


3 odgojem djet 


put zaziva nad njim Im 
da mu prve riječi bu 
učiti Očenaš i Zdravomariju, 
žem na nebu, o Isusu na križu i o 
šoj; treba da naiči i Vjerovanje tako, da kad dođe do razuma, 
znade ono, što mu je najpotrebitije. Vi znate, da je svaki 
čovjek dužan od onoga časa, kad dođe do razuma, služiti Gospo- 
dinu Bogu; da Boga pozna, ljubi i da Mu služi. S toga je 
velika dužnost vaša, kršćanske matere, da sav trud uložite i 
prvu sv. Ispovjed i sv. Pričest. Ta pouka 


pripravite djecu na : 
a poslije valja da se dobro pouće 


u početku neka bude kratka, 


u kršć. nauku. ' 
Osim toga od potrebe je djecu iz malena priučavati na 


vršenje kršćanskih dužnosti. Mati mora djetetu s mlijekom za- 
saditi strah Gospodnji i ,ucijepiti mu u srce nabožna čuvstva, 
te ga priučiti, da rado moli. Pobožnost oplemenjuje srce, podr- 
žaje žar ljubavi k Bogu, te će dijete zamrziti na zlo i ču- 
vati se grijeha. S toga treba nastojati, da djeca nikad ne pro- 
puste molitve prije lijeganja i izjutra, kad ustaju, te preko dana 
prije d poslije jela. Je li mati postigla, da joj se djeca rado 
mole, mnogo je postigla. 

Kad su djeca ponarasla, treba ih marljivo voditi u crkvu i 
na kršćanski nauk; pri tom treba paziti, da se .djeca u crkvi 
pobožno vladaju. Nedjeljom i blagdanom valja da svaki put 
otac ili mati okupi djecu i onda ispituju, što su u crkvi čuli 
u propovijedi ili iz kršćanskog nauka, pa neka im dadu spaso- 
nosne opomene. Ovakove će opomene roditelji često svojoj 
djeci davati te-ih utvrđivati u dobru. Ovako su uvijek radili 
bogabojazni roditelji; poučavali su i svjetovali svoju dječicu, te 
im tako u nježnoj dobi postavljali čvrst temelj kreposnom iži- 
votu. Za dobar je uzgoj od potrebe, da roditelji daju svojoj 
djeci dobar izgled. Obitelj mora biti učiona, škola, gdje će 


maba 


se djeca svakoj kreposti naučiti. Dobri primjeri više koriste, 
nego svi govori, jer oči više osvjedočavaju, nego uši. ,»Kre- 
posne djela jača. su od čudesa«, veli jedan sveti crkveni na- 
učitelj. Ako djeca svaki dan gledaju kod svojih roditelja ,samo 
doluo: kako se lijepo slažu, u ljubavi i miru živu, kako su po- 
bošni, kako rado mole, marljivo: i savjesno vrše svoje dužnosti, 
kako su milosrdni prema siromasima, — to sve blagotvorno 
utiče na nježna i nevina srca djece, pa će ioni biti dobri, 
pobožni i poslušni, bit će slična svojim roditeljima, njihovo će 
vladanje biti vjeran izražaj, prava slika života njihovih rodite- 
lja. Strah Božji, koji im je mati zasadila, ojačat će i obladati 
njihovim srcem, a krepost će uhvatiti dubok korjen i preći im 
u krv. I kad budu stariji, makar pogibelji budu veće, oni su 
u kreposti tako ojačani, da svijet, djavo i pohota sa svim svo- 
jin nasrtajima ne će moći proti njima ništa. Dogodi ,li se 
ipak, da takovo dijete sađe s puta kreposti, da .podlegne napa- 
sti, brzo će se pridići, jer se je krepost u njegovu srcu tako 
učvrstila, da se ne da sapeti od grijeha. i : 
Ali i obratno! — Kako god dobri izgledi potiču na 
dobro, tako i rđavi još više vuku na zlo, jer ije čovjek od 
naravi više sklon na zlo nego na dobro. Djeca mnogo nem isle; 
u njih je više razvijen nagon oponašanja i ono, što vide od 
svojih roditelja, što čuju, to i primaju; drže, da ije sve dopu- 
šteno, što roditelji čine, pa kao što dobro, što .vide od svojih, 
roditelja, nasljeđuju, tako još više nasljeduju i primaju zlo. A 
što je najgore, ono zlo, što su djeca od svojih roditelja jednom 
primila, ne će lako ostaviti. Sve pouke i opomene svećenika 
i dobrih kršćana ne će omekšati njihovo pokvareno srce, a s go- 
dinama bivaju sve gora i padaju u sve veće zloće i opačine. 
Kaže Duh sv.: Mladić ne će ni u starosti odustati od onoga 
puta, okjim je pošao za svoje mladosti. 1, ćak 
Zli dakle primjeri roditelja čine strašan uticaj na djecu: 
otrov su, koji djeci donosi smrt; mač su, kojim <roditelji sami 
ubijaju svoju djecu. Zato predragi roditelji, čuvajte se i ničega 
se toliko ne plašite, nego da svojoj djeci dadete .zao izgled. 
Čuvajte se, da pred djecom ništa zla ne reknete, ništa ružna 
ne učinite. »Bdij«, tako opominje sv. Ambroža majke«, sa 
svom brigom nad tim, da tvoje dijete niti na tebi, niti na svo- 
jem ocu ne vidi ništa, što bi bio grijeh, kad bi iono to uči- 


"1Prič. 22,0. 

nilo.« Pazite, da ni ukućani ni drugi ništa zla pred djecom ne 
govore. Budite svojoj djeci uzorom svake kreposti, te svojim 
dobrim izgledom i vršenjem zapovijedi Božjih potičite svoju 
djecu, da Boga ljube, i da zlo mrze i da ga sečuvaju. 
Ako budete sami kreposno živjeli i svojoj djeci dobar izgled 
davali, bit će vam lagan njihov uzgoj, djeca će slijediti vaš pri- 
mjer i napredovaće u milosti Božjoj i svakoj blagodati. 

Nije ovo još dosta. Nije naime dosta djecu marljivo :u 
kršćanskom nauku poučavati i dobrim izgledom im svjetliti; 
nužno je, i te kako nužno, da roditelji, a osobito vi kršćanske 
majke, budnim okom bdijete nad svojom djecom. Znademo iz 
svagdanjeg iskustva, kako se djeca zlu brzo nauče, ako dođu 
u dodir s pokvarenom djecom. Današnje je doba opće pokva- 


. renosti, i dijete dok iziđe iz kuće, vidi i čuje samo zlo: 
čuje ružne riječi, psovke, kletve, sramotne pjesme; gleda u izlo- 


zima nevaljale slike, te tako upija zlo i očima i ušima, pa se 
često događa, da djeca već u ranoj mladosti počinjaju sramotne 
grijehe. Roditelji misle, da su im djeca još nedužna kao anđeli, 
a ona su već pokvarena. : 

Na mladež osobito valja paziti. Mladenačko je doba naj- 
pogibeljnije; to su godine, kad se strasti bude i oteščavaju na- 
predak u kreposti; a osim toga mladež je u tim godinama la- 
koumna, nestalna i neiskusna, još dovoljno ne shvaća zloće 


grijeha. i njegovih posljedica. Zato roditelji moraju s najvećom 
brigom paziti na mladež. Teško njima, ako dođu u društvo po- 


kvarenih ljudi. Sve ono dobro, što su roditelji kod .kuće s ve- 
likim trudom u njihovu srcu sazidali i učvrstili, sve ono dobro, 
što su u školi naučili i u crkvi čuli, izgubit će. Ovu nam isti- 
nu potvrđuju brzobrojni primjeri. Sva iskvarenost, koja je oso- 
bito u današnje vrijeme zahvatila mladež, dolazi od općenja 
s pokvarenim osobama. — Nadalje budno morate paziti, đa 
mladež ne čita bezbožnih listova, časopisa, novina, u kojima se 
napada na našu sv. Crkvu, na njezine istine i svetinje i na 
njezine službenike, jer na taj način uvlače se i usvajaju krivi 
nazori o sv. vjeri; da ne čitaju nevaljalih knjiga, u kojima 


“se smrad i gnjusoba u živim bojama iznosi i uznosi; da ne po- 


hađaju zabava, predstava ili kina, u kojima se prikazuju ružni 
i sramotni komadi: sve to i te kako zlo djeluje na ćudoredan 
život mladeži. A događa se, na žalost, da mladež i u današnjim 

školama čita ili čuje krive i lažne nazore i neistinite tvrdnje 
o našoj sv. Crkvi. 


Velike su dakle pogibelji, kojima su izvrgnuta naša djeca 
i naša mladež, ta draga uzdanica našega naroda.spdsit će ih samo 
brižno oko pobožnih matera i strogost kršćanskih otaca. 

Isto tako, jesu li vaši sinovi i kćeri gdje na raduili u 
službi, ne smijete ni na njih zaboraviti, dužni ste izviditi i ispi- 
tati, u kakvu su društvu, kako se vladaju, te da li vrše svoje 
kršćanske dužnosti. Jer kao što sinove i kćeri uvijek dužnost 
veže da štuju, ljube i primaju spasonosne opomene i savjete 
onih. kojima toliko duguju, da se ne mogu nikad odužiti; tako 
i vlast oca i matere nad sinovima nikad ne prestaje, te su 
dužni, da bdiju, pomažu i upravljaju djelima onih kojima su 
dali život. ' : 

U djece se zarana pokazuju zle sklonosti, kao: sebičnost, 
srditost, nenavidnost, zloćudnost i neposlušnost. To su bolesti 
* naše pokvarene naravi. Te zle sklonosti morate vi majke, odmah 
u početku da pažljivo liječite i gušite, jer kasnije, kad one 
uhvate dublje korjen, ne daju se lako odstraniti. Najbolji je 
lijek za te pogreške primjerena kazna. Dijete treba u prvom 
redu učiti poslušnosti. Kada ono čini nešto, što ne valja, neka 
ga mati opomene, da ono ne valja, pa neka to ne čini.. Ako 
dijete ne će da posluša ili pokazuje svoju tvrdoglavost, onda 
ga treba kazniti. Učini li dijete ponovno istu pogrešku, i opet 
ga valja kazniti, da zapamti, da ono ne valja, pa da se boji. 
Kad dijete vidi, da se mati ne šali, ostavit će onu' pogrešku, 
Dijete, dok je maleno, dade se lako odučiti svake pogreške. 
Trebe upotrebiti i šibu. Zato kaže Duh sv.: »Imaš li djece, 
priučavaj ih i savijaj od mladosti.« 1 Ako iz malena učite 
djecu strahu Božjem i vrat im prigibate pod jaram poslušnosti, 
djeca će vam biti dobra i pobožna i ne će skrenuti sa staze, 
kreposti. 

Zlo čine one majke, koje ne će da vide zlih sklonosti 
svoje djece, pa im sve dozvoljavaju izgovarajući se : djeca su 
malena, pa još ništa ne shvaćaju. To je ona: slijepa ljubav oca 
i matere, koja je samo na štetu i djeci i roditeljima.“ Jer kad 
jednom djeca dođu do razuma, kad jednom otvrdnu, ne će više 
tako lako primati opomena, a ne će karistiti ni kazne. Ovo 


iProp. 7, 25, 1 ' 

očito tvrdi Duh sveti :  »Prigibaj vrat djetetu iz mladosti 
i šibaj ga, dok je još maleno, da možda ne otvrdne.«! 
lo opet:  »Tko ljubi sina, šiba ga opetovano.“ Dobro 
je, da mati opomene dijete blago, kad je blagost dostatna, da 
dijete posluša. Kad ne pomažu blage riječi, valja onda upotrehbiti 
strogost i šibu. Nikad nemojte dijetetu popustiti, kad ono nešto 
traži na silu, vikom 1 plačem; neka zna, da svojom srditošću, 


i neposlušnošću ne će ništa dobiti, da se na taj način nauči, da 


bude dobro i poslušno. »Razmaziš li sina svoga«, govori Duh 
sv. »morat ćeš ga se bojati; i ako se igraš s njim, ožalostit 
će te. Ne smiji se s njim, da se ne moradneš žalestiti.« ; 
i Djecu treba kazniti razborito i umjereno prema niiho- 
voj ćudi i veličini pogreške. Nikad nemojte djeteta kazniti u 
ljutnji i srđitosti, kako to obično vi činite. Takova kazna ne 
đonosi koristi. Svrha kazni mora biti ta, da se dijete popravi. 
S kaznom neka je uvijek spojena ljubav. Kazna je lijek, a 
svaki lijek, kad se previše uzima, ne djeluje blagotvorno. Dijete 
treba kazniti samo onda, kad je skrivilo. Prestrogo postupati 
s djecom velika je pogreška. Posljedica je takova postupka, da 
dijete otupi i izgubi ljubav prama roditeljima. S toga opominje 
Apostol roditelje, da ne izazivaju svojim prestrogim postupkom 
svojih sinova, da ne klonu duhom i ne postanu malodušni r 
ozlojeđeni. * 

Ali osobito je jedno sredstvo od velike moći i koristi za 
dobar uzgoj djece, koje roditelji ne smiju propustiti, — a to 
je molitva. Znademo iz svagdanje$g života, da sav trud, što ga 
ulažu roditelji oko uzgoja djece, sva briga i skrb dobrih matera, 
kojom bdiju, da djecu zaštite i sačuvaju od zaveđenja, ne mogu 
svega zla zapriječiti. Valja s toga da se roditelji, a osobito 
majke, skrušenom molitvom utiču Bogu, Ocu nebeskom. đa im 
On muku i brigu blagoslovi i djecu im od zla sačuva. Molitva 
ponizna i postojana imađe čudesnu moć i po njoj možemo sve 
dobiti. »Molitva je ključ do svega blaga Božanske dobrote«, 
veli sv. Augustin. A. na molitvu nas potiče i naš Božanski 
Spasitelj: Molite i dat će vam se... I opet: Molite neprestano. 


1 Eccl. 50, 12. 
2 ib. 50,1. 
21b. 30, 0-10. 
“ Kol 5, 21 

* A treba da osobito pobožno obavljate zajedničku molitvu, 
jer je zajednička molitva Bogu milija i veće nam milosti pri- 
bavlja. Molite s toga u svojim kućama zajednički svi ,skupa 
izjutra, na večer, kad zvoni na pozdrav anđeoski te prije 
i poslije jela. Sv. Petar Apostol naziva sve kršćane sve- 
ćenstvom svetim, kraljevskim, da prinose duhovne žrtve, 
koje su Bogu ugodne po Isusu Kristu.1 Ako su <a svi 
kršćani, koliko više pristaje taj časni naslov kršćanskim rodite- 
ljima! Sveti oci nazivaju obitelj svetištem, crkvom, u kojoj ije 
otac svećenik, glava porodice; njemu je tu porodicu Bog povjerio. 


Sve molitve, sve želje i svete osjećaje svoje djece on sjedi- - 


njuje sa svojom molitvom i prikazuje Bogu. Zaista nema iljep- 
šeg prizora za nebo i anđele, nego je okupljena obitelj kod 
jutarnje i večernje molitve. Svi kleče pred Propelom ili slikom 
Presvetog Srca Isusova; među njima je možebit i djed i baka, 
bijeli kao snijeg; na zalazu su svoga mukotrpnog života. U svi 
su pobožno sklopili ruke, svima iz srca i usta izlazi ista mo- 
litva, molitva Gospodnja: Oče naš, koji jesi na nebesima... Svi 
hvale i slave Oca nebesokga po Sinu Njegovu Isusu, prikazuju 
Mu svoje potrebe i sebe i mole Ga, da ih predobri Otac blago- 
slovi, da ik sve čuva i brani. — A ovako i u večer, kad se 
tama spusti i obitelj se sprema na počinak, opet se svi okupe 
na zajedničku molitvu i sa žarom u srcu zahvaljuju 'Bogu na 
milostima, što im je podijelo preko dana, što ih je čuvao u 
teškom radu, i mole Ga skrušeno, da im oprosti, ako su po 
ljudskoj slabosti možda sagriješili. To je prava kršćanska obi- 
telj. ! 

S toga predragi ocevi obitelji, nikad nemojte propuštati 
zajedničke molitve; i kad poljski poslovi obladaju, te se kasno 
kući povraćate, ni onda ne propustite zajedničke molitve. U 
molitvi ćete uvijek naći snage i pomoći u svojim potrebama i 
nevoljama, utjehu u bolima i brigama. Molitva će oplemeniti 
srca i osjećaje vaše djece, potaknut će ih na pobožnost k Bogu; 
bit će dobra i poslušna i napredovat će u »vakoj' kreposti. 
I kad jednom ostave svoj dom i kad vi .zaklopite svoje oči, 
uvijek će se sjećati ovog svetog običaja, kako su ,zajednički sa 
svojim roditeljima molili u svome dragom očinskom domu ita 
će ih pomisao čuvati da ne sađu s puta kreposti. 


11. Pet, 2, 5-9. 

Osobito vi kršćanske matere, dužne ste postojano moliti 
se za svoju djecu, pogotovo kad ona nisu više pod vašim nad- 
zorom, kad su daleko od vas, te se možda nalaze u velikiim 
pogibeljima. Sv. nam Pismo navodi više primjera, kako su .po- 
božni roditelji molili za svoju djecu. Tako se je bogobojazna 
majka Samuelova neprestano uticala Bogu, da ga sačuva ne- 
vina, jer se je kao nejako dijete nalazio u društvu pokvarenih 
Helijevih sinova. I Bog usliša njezinu molitvu; Samuel je ra- 
stao u milosti i strahu Gospodnjem i kasnije posto prorokom 
i sucem u Izraelskom narodu. Pobožni Job ničega se tako nije 
bojao, nego da njegova djeca ne bi sagriješila. Zato je svako 
jutro rano ustaja i za svako svoje dijete Bogu žrtvu = pri- 
nosio i za njih se molio. Ovako su činili svi pobožni roditelji; 
molili su revno za svoju djecu i Bog im ije molitvu uslišao: 
vidjeli su na svoju najveću radost, kako su djeca usred pokva- 
kvarenosti svijeta ostala kreposna i pobožna. Bogu su mile mo- 
litve, koje izlaze iz pobožna srca oca i majke, ,zabrinute zai 
svoju djecu, i On će ih uvijek prije ili kasnije uslišati. A 
jesu li djeca zalutala, je li sin izgubio vjeru, ili kći pošla neva« 
ljajim putem, tada osobito vi majke, nemojte zdvajati, već :se 
gorljivom i postojanom molitvom utičite Bogu. Isus će na vaše 
suze pogledati i dat će sinu, dat će kćeri, koja vas sramoti, 
milost obraćenja. Molite samo, ali molite ustrajno i ponizno, 
kako su to uvijek činile pobožne majke. . er 

A drugo sredstvo od neizrecive vrijednosti i moći za vjer- 
sko-ćudoredni život djece i mladeži — jesu sv. Sakramenti. (U, 
sv. Sakramentima, kako nas vjera uči, primamo ili nam se umno- 
žaje posvećujuća milost, te dobivamo druge jake milosti, da mo- 
žema svoje dužnosti vršiti, u milosti ustrajati, te tako u svetosti 
napredovati. S toga su sv. akramenti pokore i sv. -Pričesti svi- 
ma ljudima neophodno potrebiti, a za djecu su i mladež bitno 
sredstvo sveta kršćanskog uzgoja. Zato roditelji moraju svim 
marom poraditi, da djeca i mladež što češće pristupaju sv. Sa- 
kramentima ispovijedi i Pričesti. U sv. ispovijedi upoznat će 
djeca bolje grdobu grijeha, te će ga zamrziti i brižno izbjega- 
vati prilike, gdje bi mogla lako sagriješiti; bit će pobožnija ? 
poslušnija i s većim će žarom obavljati svoje dužnosti. A o 
sv. Pričesti ne. treba da vam i govorim. U njoj nam se 

“daje najveći dar, Isus, Početnik života i izvor svih dobara i 
milosti. Ona je upravo neophodno sredstvo; da se očuvamo gri- 
jeha, te u kreposti i svetosti do konca ustrajemo. Zato roditelji, 
morate svom brigom nastojati, da djeca, vaši sinovi i kćeri, 
što češće pristupaju sv. Sakramentima, treba da se djeca, kako 
u đrugom, tako i u primanju sv. Sakramenata upravo užive, 
da im često primanje tih sv. Sakramenata postane doživotan 
kršćanski običaj. A to osobito glede sv. Pričesti. Crkva hoće 
i želi, da djeca što češće dolaze k stolu Gospodnjem, da od 
"nježne dobe prionu uz Isusa, đa živu njegovim životom; i tako 
nađu zaštitu proti pogibelji i pokvarenosti. — A vi, ocevi 
i matere, morate sami često pobožno primati sv. Sakramente, da 
i u tome dađete lijep primjer i poticaj svojoj djeci. 

Spomenuo sam u kratko, đa je pokvarenost đuboko pro- 
drla, te đa nije poštedila ni obitelji, toga korjena iljudskog 
društva. Život je u mnogim našim obiteljima razrovan: ne ima 
više. one ljubavi, ne ima mira ni zadovoljstva, što čini obiteljski 
dom  rajem na zemlji. A što je još gore, počele su se i svete 
bračne veze trgati, te stranke u svojoj razuzdanosti pokuša- 
vaju, da drugu ženidbu sklope. Smeću s uma, kakve strašne 
posljedice nastaju, kad se ženidbi oduzme značaj svetosti i ne- 
razrješivosti, te se smatra ne Božjom, već ljudskom ustanovom, 
koja je ovisna ođ nestalna i pokvarene čovječje volje. Po sudu 
vrlo uvaženih ljudi, što danas neke napredne države propadaju, 
uzrokom je rastzovan porodični život i ženidbene rastave, a 
s time u vezi pokvarenost naroda. Tako reče jedan veliki en- 
gleski državnik, Gladstone: »Ženidbene rastave, da se može 


druga ženidba sklopiti, razaraju obitelj u korjenu i stablu.« A _ 


“T. Rosovek, bivši predsjednik Sjevernih Američkih Država, veli: 
»Što se ženidba lako rastavlja, to je propast za narod, proklet- 
stvo: za društvo, pogibao za dom, izvor nesreće za oženjene, poti- 
calo na nećuđorednost. zlo za muževe, a još veće .za žene.« 

Zato ja na kršćanske žene i majke upravljam napose ,ovo 


nekoliko riječi: Vaš najplemenitiji, najuzvišeniji i najsvetiji za-- 


datak, što vam je Providnost namijenila, jest, da spasite duše 
svojih dragih, to jest svojih muževa i svoje djece i uwtu 
svrhu valja da vi doprinesete i najteže žrtve. Obitelj ne čini 
sretnom novac, bogatstvo i časti, već ljubav, sloga, mir i zado- 
voljstvo, a ta su pajveća i najdragocjenija dobra na svijetu, 

majka obitelji, da uzdrži, čuva i njeguje 
postojanom pobožnošću i primjerom kreposti, ma one ne znam 
kako mučne bile. Dužnost je vaša, kršćanske žene, da s najve- 
ćom samozatajom trpite i liječite mane i pogreške svoga druga. 
Teško je i vrlo teško, kad čovjek ima velikih mana, teških 


zabluda i časova, kad bjesni od srdžbe i navaljuje najpogrdni- 
i dužnu, te ju nazivlje sva- 


koja. može samo žena, 


jim psovkama na ženu ni krivu n 
kakvom. Pa ipak vaša je dužnost, da štujete svoga čovjeka, da 
s ljubavlju i strpljivošću podnosite njegovu divlju ćud. To Bog 
od vas traži, jer je čovjek uvijek glava obitelji. Apostol veli: 
»Žene budite. podložne svojim muževima.« S toga će dobra žena 
ne samo čuvati se, da nikad ne uvrijedi svoga čovjeka, već će 
brižno nastojati, da mu nikad ne da ni povoda, da se ljuti, a 
ako je čovjek razdražen, ljut, osoran, ona će onda mučatii 
uvijek prema njemu biti blaga, ljubežljiva i u svemu mu poslu- 
Xna. Neka se nikad ne. protivi svome čovjeku, ne smije biti 
ujedljiva i da njezina riječ bude zadnja, jer onda nikad mira 
u obitelji. Osobito se kršćanske dobre žene moraju čuvati, da 
svome čovjeku nikad ne predbacuju njegovih pogrešaka i da 
nikad ne raznose, što se u kući među njima dogodi. Je li čo- 
vjek došao malo napit. neka se čuva. da mu ,onda uišta ne 
predbacuje, da ga ne vrijeđa. Kad je čovjek miran, dobre volie, 
onda mu može reći, što ima na srcu, ali uvijek blago i čedno, 
Kad se žena ovako vlada, čovjek će uvidjeti svoju pogrešku. 

: Sv. Grgur Naz. daje ženama lijep i spasonosan nauk, kako 
će se ponašati prema svojim muževima: Najprije, — veli on, 

slavite: Boga, a zatim štujte svoga muža kao zjenicu oka, jer 
valja da on upravlja s vašim djelima i s vašim ponašanjem. 


Vašu ljubav da niste u ništa postavile, već jedino u njega; 


neka 'je on vaša radost i vaša utjeha. Ne dajte mu nikada po- 
voda, da se ljuti na vas; je li rasrdjen, ne branite svoje razlo- 
ge; čuvajte ga i tješite ga u njegovim nevoljama :i žalostima, 
uvijek s njime govorite ljubezno i blago. Imate li nešto prigo- 
voriti mu, učinite to čedna i pazite, da izaberete zgodno vrijeme. 
Vladajte se kao oni, koji pitome lavove: mjesto da ih silom 
nagone, oni ih miluju i glade. Strpljivo podnosite slabosti svoga 
muža i nemojte mu ih nikada predbacivati.« A i sv. Augustin 
daje sličan naputak udatim ženama veleći: »Tvoja je dužnost, 

da. ugodiš ćudi svoga muša, pa ne znam | Jao Mo on mučan 
i ta ne samo u velikim stvarima, nego i u malenkostima. Čini 
sve po njegovoj volji u razložnim stvarima...« Opominje, : neka 
se služi svim mogućim sredstvima, a nada sve molitvom, da ga 
privrede na stazu kreposti. »Moli se za njega«, zaključuje svetac, 
»svim srcem. Suze. što se proljevaju u molitvi, jesu, da tako 
kažem. krv srca, razjadjena od boli.« ' 


Ovako su uvijek radile dobre i svete žene. pm samo 


primjer. Sv. Monika. mati šv. Augustina, bila je od djetinstva 
dobro uzgojena, uvijek pokorna svojim roditeljima. Poslije pođe 
za čovjeka posganina, koji je bio opake ćudi, te se srdio i psovo 
za svaku malenkosti i bez ikakva razloga napado bi svoju ženu 


i tuko je. Sveta žena bi to ustrpljivo podnosila i mučala. Kad: 


bi joj muž bio dobre volje, tada bi mu ona blago i čedno 
govorila, da upozna svoju. pogrešku. Čovjek, premda zločest 
okaljan razuzdanim življenjem, uvidi napokon nevinost svoje 
žene. I tako je nastao raj u onoj kući, jer bi njegove oluje 
brzo prošle. A kad bi joj se druge žene tužile na svoje mu- 
.ževe i pokazivale znakove od uđaraca, ona bi ih svjetovala, da 
budu ustrpljive; govorila bi im na lijep način, da su i one do- 
nekle krive sa svoga dugačkog jezika, da treba jezik uvući i 
Šutiti. osobito kad su ljudi srditi. Ne valja se inaditi sa srdi- 
tim ljudima, valja im popustiti i mučati, te se služiti ljubežlji- 
vim i lijepim načinom i u zgodno vrijeme. To je načih, to je 
oružje, kojim pobjedjuju žene; čovjek će se onda brzo umiriti 
i tako će u kući vladati mir i sloga. Zato joj Bog dade dvije 
milosti za ta njezina kreposna djela: obrati joj se čovjek prije 
smrti i postade dobrim kršćaninom; a druga, obraćenja sina 
Augustina, koji posta veliki svetac i jedan od odličnih nauči- 
telja sv. Crkve. Eto svijetla primjera, kako treba i'vi, kršćan- 
ske žene da radite. Vaši ljudi nišu, istina, anđeli, ali nisu ni 
gori od onih u prijašnja vremena. »Ljubav je«, veli Apostol, 
»dobrostiva, ljubav je strpljiva, sve snosi, sve trpi.«!. Ako 
vaša čednost, vaša blagost, riječ puna ljubavi ne može ništa 
poboljšanju doprinijeti, valja vam ustrpljivo i predano nositi 
križ, koji vam je Bog pripustio. Valja vam, kako god ila ve- 
lika bol u srcu. kako god bile teške: muke i sa suzama u očima 
predajući ge posve volji Božjoj snositi hire i surovost opaka 

i nevtijedna muža: proti žestokoj i bijesnoj ćudi vi stavite bla- 
gost, proti naglom i nerazboritom — razboritost, proti rasipniku 
— radinost-i kućnu .brigu, proti bezbožnom — pobožnost. proti 
preljubniku —- svetu vjernost. To znači svoj križ nositi. A 
nositi ga može samo duša proniknuta vjerom, te zagrijana i uz- 
dignuta žarom svete ljubavi. I u tom se pokazuje slaba žena toli 
jaka, uzvišena i časna, žena, koja nosi krunu mučeništva. Cijeli 
život njezin nije drugo nego neprestana kušnja, bolno čistilište, 


«iz kojega je može samo smrt osloboditi. 


Žena je s toga anđeo obitelji: ona uzgaja, upućuje nevine 
duše, uđahriuje im krepost. Jedna blaga riječ, jedan dobar savjet, je- 
dan lijep primjer, što ga ona daje, može popraviti obitelj, stišati 
strasti, zapriječiti nerede, ukloniti sablazni, zaustaviti propast. 
Žena svojom pobožnošću, dobrotom, poniznišću, ljubavlju i sa- 
moprijegorom osvaja srce svoga muža i vrši tako blagotvoran 
uticaj nađ njim, nad sinovima i svom kućom. Žena treba da je 
anđeo mira, da u obitelji prestanu svađe, da se duhovi spoje 
svetim i čvrstim uzlovima kršćanske ljubavi; treba da je anđeo 
utjehe. da otare suze, da ublaži boli, da olakša tugu, da svima 
pruži balzam nomaći, utjehu pouzđanja. Treba da je svetiteljica 
javne ćudorednosti, preporoditeljica života na svetost istine, od- 
gojiteljica nova nataštaja u kreposti. To je eto vaše zvanje, krš- 
ćanske žene i majke, koje vam je Bog sam namijenio. 

I zaista žena je bila i jest prva nositeljica vjere, ona je 
najviše doprinijela, da se je kršćanstvo raširilo. Predaleko bi me 


odvelo, kad bi iznosio zasluge, što ih stekoše pobožne žene za 


vjeru i sv. Crkvu. U prvo doba progonstva nisu vjerovjesnici 
mogli ni smjeli javno nayiještati sv. Evanđele, nego su to činili 
obično po kućama i tamnicama. Tako nisu mogli doći nepo- 
sredno u dodir s mnoštvom i u edličnije krugove. Tu'im sada 
pomogoše: žene. One, od maravi sklone na pobožnost i .pleme- 
hita djela, prve bi se obratile i onda su same postale apostoli; 
gorljivo su rađile, da obrate svoje muževe, svoje oceve, braću, 
sestre i djecu, pa kad bi ih pripravile, onda su ih vodile 
svećenicima, koji bi ih potpunije uputili u istinama sv. vjere 
i-enda ih krstili. Tako su.uz svećenike najviše žene radile eko 


širenja sv. vjere : - KORA U 

A kad je zaprijetilo progonstvo, one su *vjerovjesnike, 


svećenike i mučenike krile i uzdržavale; po tamnicama kršćane ' 


pohađale, tješile i hrabrile, donosile im hranu i pomagale. One 
su bile neustrašive. Kad su progonitelji vidjeli silnu gorljivost 
kršćanskih žena, zabraniše ženama pristup u tamnice. A što one 
učiniše? Odrezale su sebi kose, presvukle bi se u muško odi- 
jelo i tako su dolazile u tamnice, da kršćanima pruže utjehu 
i pomoć. —.I same su neustrašivo i krv zaj Isusa prolijevale 
najvećim predanjem kao muškarci muke podnosile. 

A u ona divna vremena sv. Otaca gledamo, kako uza 
svakog sv. Oca stoji žena kao Marija uz Isusa. Sv. Grgur Naz., 
nazvan bogoslov radi svoje duboke učenosti, rodi se od ,oca 

. neznabošca i majke kršćanke. Njegova mati, sv. Nona, obratila 
je svoga muža, a sinu u ranoj dobi s mlijekom utisnu u srce 
revnost za sv. vjeru, te ga posveti Bogu kao živu žrtvu. Kad 
odr,ste, postade svećenikom i biskupom, te jedan od najvećih 
sv. Otaca. Sv. Bazilije veliki bio je s velikom brigom uzgojen 
u sv. vjeri od svoje pobožne matere i bake Makrine, te se 
hvali, što je imao za odgojiteljice i učiteljice tako svete žene. 
Sv. Ivan Krizostom, taj veliki crkveninaučitelj, ima sve zahvaliti 
svojoj svetoj materi Antuzi. U svojoj 20. godini ostala je udo- 
vica i nije se htjela više udati, samo da se može posvetiti od- 
goju svoje djece. Ona je bila tako sveta i kreposna života, da 
su na nju pokazivali pogani i govorili: tko će se kršćanima odu- 
prijeti, kad imadu onake divne žene? Bila je neizrecivo gorljiva 
za sv. vjeru, pa je svoga sina sv. Ivana, koji je bio biskup 

“ carigradski, hrabrila i bodrila, kad je pao u nemilost i bio 
progonjen od carskog dvora, neka rađe pođe u progonstvo, nego 
da popusti i učini šta nedostojna katoličkog biskupa: I pošao 
je sv. Ivan u progonstvo: i u progonstvu umro. — Sv. Augustin, 
taj veliki naučitelj sv. Crkve, zahvaljuje svoje obraćenje samo 
suzama svoje svete majke. — Sv. Grguru velikom pobožna :je 
njegova majka u najnježnjijoj dobi duboko u srce usadila strah 
Božji; i veliki papa sjećajući se svoje matere dade ju naslikati 
uza se, kako u bijeloj haljini s mitrom na glavi u lijevoj ruci 
drži psaltir, a desnom blagosliva! A sv. Ambrozije imao ije u 
svojoj kreposnoj sestri Macelini utjehu i neprestani primjer kre- 
posti i za nju napisa knjigu ,O Djevicama", nadahnutu svetim, 
pjesničkim osjećajima. — Sv. Jerku, velikog crkvenog naučite- 

lja, potakoše sv: Paula i Eustohija na učenje.sv: Pisma. U dru- 
štvu ovih sv. duša steče i on nježan duh, pun miline i čistoće, 
kako to pokazuju njegovi spisi. A ko učini one velike muževe, 
kojima se svijet divi? Velike.i svete matere. I uopće Svetima 
Božjim, koje naša sv. Crkva štuje i slavi i njihove nam kre- 
posti na izgled stavlja, temelj svetosti: položile su u djetinjstvu 
pobožne majke. Mati sv. Alfonza Liguoria običavala je reći: 
»Sve ću učiniti, da moj jedini sin postane čovjek crkveni", i 
uspjela je. Sv. Alfonzu bilo je devedeset godina, te .bi plako 
sjećajući se svoje pobožne majke i govorio bi: »Ne znam, kako 
da budem haran za nebrojene trude, što je moja kreposna majka 
imala pri mome uzgoju!« A sv. Ivan, župnik od Arsa -u 'Fran- 
cuskoj, koji je umro: u “drugoj polovici prošlog vijeka, te ga se. 
još i sada spominju u Francusokj, običavao je govoriti: »Sin ne . 
smije gledati svoju majku, a da ne plače.« Tako .je on bio 

zahvalan svojoj siromašnoj, ali dobroj materi. A mati, glaso- 

vitog kardinala Pie-a bila je siromašna radnica, svoje dijete po- 

svetila je Bogu i odhranila ga znojem i .suzama. Po službi je 

hodala i od svoga zalogaja odkidala, da može sina u sjemeništu 

uzdržavati. Zato joj zahvalni kardinal podiže trajan spomenik 

sinovske harnosti; »Nikada #, nikada majko moja, ne 'će moći 

moje riječi izraziti ljubav, štovanje i harnost za ono, što si pre- 

trpila za mene u ono vrijeme, kad me je samo tvoja materinja 

ljubav uzdržavala u tolikim i tolikim trudđovima.« Ovako on 

pisa, kad mu je -umrla majka. I siromašno dijete te proste 

seljanke i radnice posta velikim biskupom i kardinalom, dikom 

Francuske i uresom Crkve. Eto što može mati! 

I danas žena zauzima ono uvišeno mjesto, da prva ucje- 
pljuje vjeru i nabožna čuvstva u nježno srce djeteta, pa je i 
danas Crkvi od neprocjenjive vrijednosti i Crkva od nje najviše 
očekuje. s | 

Tako vi, kršćanske žene i majke, možete uz pomoć Božju 


- sačuvati naš naraštaj i narod od propasti, u koju očito srće u 


ovo vrijeme bezbožnosti i pokvarenosti. A to ćete postići, ako 
se, proniknute svetom ljubavi k Isusu, svim žarom :svoje duše 
zauzmete, da u našim obiteljima opet oživi sv. vjera i duh prave 
pobožnosti prama Bogu. Onda će u našim porodicama zavladati 
strah Gospodnji, ljubav, mir i sloga; naš naraštaj bit će čist 
i-svet, ođuševljen .za sv. vjeru i Crkvu. Tako će se po vama, 

kišćanske žene i majke, preporoditi naše obitelji, a po njima 
obnovit će se javni živo:, te doji e i našem hrvatskom narodu 
blagoslov i sreću vremenitu i vječnu. 

Moram vas upozoriti na jedno vrlo veliko i strašno \ zlo, 
što se počelo pojavljivati i u našim porodicama. Do .nedavno 
u .nas su roditelji smatrali za sreću i blagoslov Božji, ako su 
imali brojnu dječicu. A danas se to promijenilo; neki bježe od 
djece, i ako imaju, najviše dvoje ili troje. Glavna svrha že- 
nidbe su djeca. A djeca su od Boga, najdragocjeniji i najsvetiji 
poklad. što ga Bog daje roditeljima. Ne htjeti djece bilo s kojega 
izgovora, veliki je smrtni grijeh. Ovakove ženidbene drugove 
prije ili kasnije stići će prokletstvo Božje. O onima, koji se ne 
straše svoj porod ubiti, bolje je da ne govorim.. Savjest nam 
kaže, da su to prava ubistva, koja se ne dadu s nikakvim 
razlogom opravdati. Čovjeku staje pamet, kako može otvrdnuti 
srce majke, žene, čije je najuzvišenije zvanje, kada se je udala, 
da postane majka živih bića, stvorenih na sliku i priliku Božju, 
koja su određena. da Boga hvale i slave, te jednom u vječno 
blaženstvo dođu. Žalosne majke, koje to dopuštaju! Uspomena 
na onu nevinu dječicu, što su im život oduzele, .a dudema raj 
otele, pratit će ih kao sablasti čitava života. | 

Istina, da su djeca dcsta velika briga zoditeljitia, a najveći 
dio tih briga, samoprijegora i odricanja pada na majku. Ali i 
u tim brigama i patnjama oko djece majka nalazi iizvor mira, 
utjehe, svete radosti i blažene nade, što ju čeka iza ovoga ži- 
vota. I nikad ne mogu imati u ženidbi oni, koji djece nemaju 
toliko sreće, radosti i zadovoljstva kao oni, koji imaju. Rado- 
sti i udobnosti ovoga svijeta, reče jedna pobožna gospoja, — 
sednom ipak prestaju; ali radosti roditelja, majke osobito,-što ih 
imaju u svojoj dječici, ne će nikad prestati. : . : 

Prigovor nekih, da je danas teško djecu uzdržavati, poka- 
zuje, kako su ti ljudi slabe vjere i malodušni. = Vaša djeca, 
djeca su Oca nebeskoga. On će se za njih ,pobrinuti, samo vi: 
činite, što je do vas. Vi zaboravljate, kršćanski roditelji, na ono, 

što naš Spasitelj reče o pticama nebeskim: da ne siju, ne žanju 
i ne sabiru u žitnice, pa ipak se Otac nebeski i za njih brine. 
Koliko više će On za nas skrbiti? A upravo oni, koji su siroj 
mašniji, imaju više djece nego bogati. To je znak, kako je neo- 
pravydan gornji razlog, a ujedno i dokaz, da siromašni imaju jaku 

vjeru te da su bogobojazni i da im srce nije potonulo u ovu 
zemaljštinu, varaju se, koji misle, da će lakše obezbijediti svoju 
porodicu te udobniji život provoditi, ako imaju manje djece, jer 
ne može nikad biti blagoslova Božjega ni sreće ondje. gdje se 
nešto čini i iskupljuje grijehom i zločinstvom. 

Uzmite s toga vi ocevi i kršćanske majke i žene ovu spa- 
sonosnu pouku. k srcu te se brižno čuvajte onih teških grijehu 
Svet je veoma ženidbeni stalež i cd neizrecive važnosti.za Crkvu, 
državu i narod. Zato ste dužni, da ženidbu čuvate svetu, časnu 
i nepovredivu. U tu svrhu primate osobite i jake milosti, što iz 
toga tajanstvenog veza izviru, da možete svoje staleške dužnosti 
savjesno vršiti te svet i krepostan život provoditi. Nastojte svim 
marom, da u vašim obiteljima vlada strah Božji, ljubav, sloge 
i mir, da vaša srca budu uvijek sve čistija, život sve svetiji, 
gorljivost u dobru sve življa, a pobožnost sve veća, kako ćete 
jednom iza ovog kratkog života i u nebu biti za uvijek.sa svo- 
jima združeni. Amen. 


»A_ Bog trpljenja i utjehe, neka vam dade, da složno mi- 
slite među 'sobom u Isukrstu, da jednodušno jednim ustima sla- 


. vite Boga i Oca Gospodina našega Isukrsta“ (Rimlj. 15. 5—6). 


Banja Luka dne 25. siječnja 1931. 


KOE FR. JOZO, biskup. 


(Ovaj pastirski list neka župnici pročitaju vjernicima prve 
i slijedećih nedelja korizme s propovijedaonice ili s oltara pod 
misom). 

Broj: 209. 


Velečasnom 


DUŠOBRIŽNOM SVEĆENSTVU BANJALUČKE BISKUPIJE 


1. Glede posta i nemrsa vrijede odredbe novog Crkvenog 
Zakonika. (Kan. 1250—1254. uključivo i Kan. 1245. $ 1.) (Sravni 
Korizmenu Okružnicu iz god. 1920.) 


2. Vrijeme za uskrsnu Ispovijed i Pričest započinje u smi- 
slu povlastice, što ju je S. C. Concilii podijelila za Našu bisku- 
piju Reskriptom od 16. siječnja 1931.. Prot. N. 330./31. . prvom 
nedjeljom korizme i traje do svetkovine Presv. Trojstva. 


Banja Luka, dne 25. siječnja 1931. 


FR. JOZO, biskup. 

